Document ID: 32013R0658

REGULAMENTUL (UE) NR. 658/2013 AL COMISIEI
din 10 iulie 2013
de modificare a anexelor II și III la Regulamentul (CE) nr. 1223/2009 al Parlamentului European și al Consiliului privind produsele cosmetice
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (1), în special articolul 31 alineatul (1),
întrucât:
(1)
Regulamentul (CE) nr. 1223/2009 care înlocuiește Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice (2) se va aplica de la 11 iulie 2013.
(2)
Anexele II și III la Directiva 76/768/CEE au fost modificate prin Directiva de punere în aplicare 2012/21/UE a Comisiei (3) după adoptarea regulamentului, prin includerea unei substanțe colorante pentru păr în anexa II și a 26 de substanțe colorante pentru păr în partea 1 din anexa III și prin modificarea concentrațiilor maxime autorizate în produsul cosmetic finit pentru două substanțe colorante pentru păr în partea 1 din anexa III. Modificările respective ar trebui să se regăsească în prezent în Regulamentul (CE) nr. 1223/2009.
(3)
În conformitate cu Directiva de punere în aplicare 2012/21/UE, statele membre trebuie să aplice actele cu putere de lege și actele administrative adoptate pentru a se conforma directivei respective de la 1 septembrie 2013. În consecință, prezentul regulament ar trebui să se aplice începând cu acea dată.
(4)
Prin urmare, Regulamentul (CE) nr. 1223/2009 ar trebui modificat în consecință.
(5)
Măsurile prevăzute în prezentul regulament sunt conforme cu avizul Comitetului permanent pentru produse cosmetice,
ADOPTĂ PREZENTUL REGULAMENT:
Articolul 1
Anexele II și III la Regulamentul (CE) nr. 1223/2009 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 septembrie 2013.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iulie 2013.

Labels: 3
1